b'\n_START_ARTICLE_\nAcademia American\xc4\x83 a Artelor \xc8\x99i \xc8\x98tiin\xc8\x9belor Filmului\n_START_SECTION_\nIdeea realiz\xc4\x83rii\n_START_PARAGRAPH_\nIdeea unei organiza\xc8\x9bii profesionale, care ulterior avea s\xc4\x83 fie numit\xc4\x83 ca Academy of Motion Pictures Arts and Sciences (abreviere, AMPAS) a apar\xc8\x9binut ini\xc8\x9bial lui Louis B. Mayer, \xc8\x99eful executiv al studioului de film Metro-Goldwyn-Mayer (MGM)._NEWLINE_Ideea sa ini\xc8\x9bial\xc4\x83 se referea la crearea unei organiza\xc8\x9bii profesionale, care s\xc4\x83 medieze conflictele de munc\xc4\x83 \xc3\xaentre diverse entit\xc4\x83\xc8\x9bi implicate, primar fiind vorba de angajatori \xc8\x99i angaja\xc8\x9bi, men\xc8\x9bin\xc3\xa2nd ideea c\xc4\x83 sindicatele angaja\xc8\x9bilor nu ar trebui s\xc4\x83 fie implicate \xc3\xaen acest proces._NEWLINE_Totul a pornit atunci c\xc3\xa2nd primul mare mogul al Hollywood-ului, Louis B. Mayer, a vrut s\xc4\x83 construiasc\xc4\x83 o cas\xc4\x83 de vacan\xc8\x9b\xc4\x83, de fapt, un club exclusivist, pentru cei din v\xc3\xa2rful piramidei industriei filmului, club care urma a fi construit pe malul Oceanului Pacific \xc8\x99i, totodat\xc4\x83, s\xc4\x83 \xc3\xaembun\xc4\x83t\xc4\x83\xc8\x9beasc\xc4\x83 imaginea public\xc4\x83 a industrie filmului. Ca atare, Meyer s-a \xc3\xaent\xc3\xa2lnit cu actorul Conrad Nagel, regizorul Fred Niblo \xc8\x99i \xc8\x99eful Asocia\xc8\x9biei Produc\xc4\x83torilor de Filme (\xc3\xaen original, en  Association of Motion Picture Producers), Fred Beetson, pentru a discuta aceste probleme. Ideea unui buget anual pentru acel club fusese discutat\xc4\x83, dar nu \xc8\x99i acordarea de premii profesionale. De asemenea, se hot\xc4\x83r\xc3\xa2se ca membri acceptabili \xc8\x99i accepta\xc8\x9bi ai organiza\xc8\x9biei vor trebui s\xc4\x83 apar\xc8\x9bin\xc4\x83 uneia din ramuri majore ale industriei filmului de atunci, actori, regizori, produc\xc4\x83tori, scenari\xc8\x99ti \xc8\x99i tehnicieni.\n_START_SECTION_\nConvocarea membrilor fondatori \xc8\x99i \xc3\xaencorporarea\n_START_PARAGRAPH_\nDup\xc4\x83 scurta \xc3\xaent\xc3\xa2lnire de afaceri \xc3\xaen patru, Mayer a adunat un grup de 36 de oameni, profesioni\xc8\x99ti implica\xc8\x9bi \xc3\xaen realizarea de filme, pe care i-a invitat la un bachet formal la en  Ambassador Hotel din Los Angeles la data de 11 ianuarie 1927. \xc3\x8en cursul acelei seri, Mayer a prezentat oaspe\xc8\x9bilor s\xc4\x83i proiectul institu\xc8\x9biei pe care urmau s\xc4\x83 o fondeze, pe care a denumit-o ini\xc8\x9bial International Academy of Motion Picture Arts and Sciences. To\xc8\x9bi cei prezen\xc8\x9bi la banchet au devenit membri fondatori ai Academiei. \xc3\x8entre seara prezent\xc4\x83rii incipientei entit\xc4\x83\xc8\x9bi \xc8\x99i ziua \xc3\xaencorpor\xc4\x83rii sale, 4 mai 1927, adjectivul \xe2\x80\x9eInternational\xe2\x80\x9d a fost eliminat, numele oficial devenind cel actual, Academy of Motion Picture Arts and Sciences._NEWLINE_Mai multe \xc3\xaentruniri, dedicate organiz\xc4\x83rii institu\xc8\x9biei, au fost \xc8\x9binute \xc3\xaentre data \xc3\xaent\xc3\xa2lnirii formale ini\xc8\x9biale \xc8\x99i data de 6 iunie 1927, data primei convoc\xc4\x83ri oficiale. Prima \xc3\xaentrunire organizatoric\xc4\x83 oficial\xc4\x83 s-a \xc8\x9binut pe 11 mai, dat\xc4\x83 la care actorul Douglas Fairbanks, Sr. a fost ales ca primul pre\xc8\x99edinte al Academiei, iar Fred Niblo primul s\xc4\x83u vice-pre\xc8\x99edinte. Prima lista de membri ai noii institu\xc8\x9bii, con\xc8\x9bin\xc3\xa2nd 230 de membri, a fost creat\xc4\x83. \xc3\x8en aceea\xc8\x99i sear\xc4\x83, a acordat prima distinc\xc8\x9bie de membru de onoare inventatorului Thomas Edison. Ini\xc8\x9bial, structura Academiei cuprindea cinci mari grupuri, sau ramuri (conform, branches), de\xc8\x99i num\xc4\x83rul acestora de-a lungul anilor a crescut. Cele cinci ramuri ini\xc8\x9biale fuseser\xc4\x83: Produc\xc4\x83tori, Actori, Regizori, Scenari\xc8\x99ti \xc8\x99i Tehnicieni.\n_START_SECTION_\nScopul ini\xc8\x9bial \xc8\x99i migrarea interesului\n_START_PARAGRAPH_\nCele mai mari probleme care trebuiau rezolvate ini\xc8\x9bial fuseser\xc4\x83 cele \xe2\x80\x9elegate de munc\xc4\x83 \xc8\x99i conflictele dintre diferite grupuri.\xe2\x80\x9d Oricum, pe m\xc4\x83sur\xc4\x83 ce industria se transforma artistic \xc8\x99i tehnic, respectiv se maturiza, scopul organiza\xc8\x9biei se deplasa \xe2\x80\x9edin ce \xc3\xaen ce mai departe de implicarea rezolv\xc4\x83rii arbitr\xc4\x83rii \xc8\x99i negocierii conflictelor management-lucr\xc4\x83tori\xe2\x80\x9d (conform [the organization moved] "further away from involvement in labor-management arbitrations and negotiations."'